Trolejbusu satiksme pasaulē

[thumb|Trolejbuss ''[Solaris Trollino 15*, [[Zviedrija]]s pilsētā Landskronā]]
[[Attēls:Skoda 14 Tr in Vilnius.jpg|thumb|Trolejbuss *Škoda 14Tr* [[Viļņa|Viļņā]]]]
[[Attēls:Petrozavodsk troleybus.JPG|thumb|"Maršrutka" un trolejbuss [[Petrozavodska|Petrozavodskā]], [[Krievija|Krievijā]]]]
[[Attēls:Milano-Cristalis1.jpg|thumb|Trolejbusa *Cristalis* modelis [[Milāna|Milānā]], [[Itālija|Itālijā]]]]
[[Attēls:Pyongyang city Tram.jpg|thumb|Pārpildīts trolejbuss [[Phenjana|Phenjanā]], [[Ziemeļkoreja|Ziemeļkorejā]]]]
[[Attēls:New Flyer trolleybus in Vancouver.jpg|thumb|Trolejbuss [[Vankūvera|Vankūverā]], [[Kanāda|Kanādā]]]]
[[Attēls:WellingtonNewTrolleybus.jpg|thumb|Trolejbuss [[Velingtona|Velingtonā]], [[Jaunzēlande|Jaunzēlandē]]]]

*'Trolejbusu satiksme pasaulē*' pastāv visos kontinentos, izņemot [[Āfrika|Āfriku]] un [[Antarktīda|Antarktīdu]]. Pasaulē kopsummā šobrīd pa dažādu pilsētu ielām brauc ap  [[Trolejbuss|trolejbusu]], [[Krievija|Krievijā]] vien — . Pēdējais trolejbuss Āfrikā brauca 1986. gada 28. novembrī [[Dienvidāfrikas republika]]s pilsētā [[Johannesburga|Johannesburgā]]. Šobrīd kopīgi ar Krievijas palīdzību [[Etiopija]]s galvaspilsētā [[Adisabeba|Adisabebā]] gan tiek būvēta trolejbusu līnija.

[[Eiropa|Eiropā]] (neskaitot Krieviju) kursē arī aptuveni  trolejbusu, [[Ukraina|Ukrainā]] vien brauc 8000 trolejbusu, bet [[Baltkrievija|Baltkrievijā]] — 2000 trolejbusu. Pēc jaunu dalībvalstu uzņemšanas [[Eiropas Savienība|Eiropas Savienībā]] 2004. un 2007. gadā trolejbusu skaits tās teritorijā pieauga par aptuveni 3500 trolejbusiem, līdz 8000 trolejbusiem. Pie tā galvenokārt pieskaitāmas [[Čehija]] (13 pilsētas ar trolejbusu satiksmi, aptuveni 740 trolejbusu), [[Rumānija]] (11 pilsētas, aptuveni 635 trolejbusi) un [[Bulgārija]] (15 pilsētas, 520 trolejbusi) (2008. gada dati). Šīs valstis ieņem pirmās trīs vietas kā Eiropas Savienības valstis ar visvairāk trolejbusiem.

Amerikas daļā kursē aptuveni 3000 trolejbusu, bet [[Okeānija|Okeānijā]] trolejbusi kursē tikai [[Jaunzēlande]]s galvaspilsētā [[Velingtona|Velingtonā]]. [[Āzija|Āzijā]], tāpat kā [[Dienvidamerika|Dienvidamerikā]], ir aptuveni 5000 trolejbusu (neskaitot Krieviju).

Globālā mērogā trolejbuss, pateicoties politiskajām pārmaiņām 1989., 1990. gadā, dažādu iemeslu dēļ piedzīvo norietu. Piemēram, laika posmā no 2000. līdz 2009. gadam 59 vietās trolejbusu satiksmi slēdza, bet tikai 12 — atklāja. 2010. gadā šī parādība turpinās, patlaban trolejbusu satiksme jau slēgta trīs vietās, bet nevienā — vēl nav atklāta.

Lielākā trolejbusu satiksmes sistēmu likvidēšana pilsētās notikusi bijušās [[Padomju Savienība]]s mazo valstu teritorijās, tā piemēram, [[Armēnija|Armēnijā]] un [[Azerbaidžāna|Azerbaidžānā]] no 2003. līdz 2006. gadam likvidētas visas 5 trolejbusu satiksmes sistēmas, līdzīgi notika arī [[Kazahstāna|Kazahstānā]] un [[Uzbekistāna|Uzbekistānā]]. Tāpat arī [[Gruzija|Gruzijā]] laika posmā no 2003. līdz 2010. gadam slēgtas 10 no 12 trolejbusu satiksmes sistēmām, tostarp viena no lielākajām Gruzijā. Vienīgā trolejbusu līnija [[Chinvala|Chinvalā]] nopostīta 1990. gada beigās [[Dienvidosetija]]s pilsoņu kara laikā, tādēļ trolejbusu līnijas palikušas tikai [[Suhumi]] pilsētā. Suhumi trolejbusu satiksmes sistēma atrodas starptautiski neatzītajā [[Abhāzija]]s republikā un varēja izdzīvot, tikai pateicoties Krievijas palīdzībai. Iemesls šādai notikumu attīstībai pārsvarā ir finanšu līdzekļu trūkums, bieži pārvadātāji nevar samaksāt elektrības rēķinus. Tāpat arī pie vainas ir novecojusī padomju laika tehnika un sīvā konkurence ar mikroautobusiem ("maršrutkām"). Savukārt Rumānijā un [[Ķīna|Ķīnā]] novērojama trolejbusu satiksmes paplašināšana.

== Trolejbusu satiksme Eiropā ==

=== Apvienotā Karaliste ===
[[Attēls:BCLM Wallsall trolleybus.jpg|thumb|[[Volsola]]s trolejbuss *Black Country Living Museum* teritorijā]]
[[Apvienotā Karaliste|Apvienotajā Karalistē]] nevienā pilsētā vairs nav trolejbusu satiksmes sistēmas. Dažas pilsētas plāno atjaunot trolejbusu satiksmi, kā piemērs ir minama [[Līdsa]], kurā jau kopš 2010. gada marta notiek sarunas par trolejbusu satiksmes atjaunošanu. Trolejbusu satiksme Līdsā pastāvēja no 1911. līdz 1928. gadam.

Agrāk Apvienotajā Karalistē vairāk nekā 50 pilsētās bija trolejbusu satiksmes sistēmas, tagad šo pilsētu trolejbusi ir eksponēti britu muzejos. Lielākā trolejbusu kolekcija ir trolejbusu muzejā Sendtoftā, [[Anglija|Anglijā]], tāpat tie atrodas arī Austrumanglijas transporta muzejā un citos. [[Bredforda]]s trolejbusu asociācija ir eksponējusi Bredfordas trolejbusu ar reģ. nr. 758, kurš bija pēdējais braucošais trolejbuss Bredfordā. Tagad tas atrodas trolejbusu muzejā Sendtoftā. Trolejbusu satiksmi Bredfordā likvidēja 1972. gada 12. martā.

1911. gada 20. jūnijā atklāja pirmās trolejbusu satiksmes sistēmas Bredfordā un Līdsā. Trolejbusi Bredfordā pasažierus nepārvadāja vēl līdz pat 24. jūnijam. Pirmo trolejbusu satiksmes sistēmu slēdza [[Dandī]] 1914. gadā. Tā darbojās tikai nepilnus divus gadus. Savukārt kā pēdējā pilsēta, kurā likvidēja trolejbusu satiksmi, ir minama Bredforda.

=== Austrija ===
[[Attēls:Solaris Trollino 18 Salzburg.JPG|thumb|Trolejbuss [[Zalcburga|Zalcburgā]]]]
[[Austrija|Austrijā]] trolejbusu satiksme ir tikai [[Zalcburga|Zalcburgā]] un [[Linca|Lincā]]. Agrāk trolejbusi kursēja arī galvaspilsētā [[Vīne|Vīnē]], [[Insbruka|Insbrukā]] un citās pilsētās.

1940. gadā Zalcburgā atklāja vienu no tradīcijām bagātākajām trolejbusu satiksmes sistēmām pasaulē, to uzskata arī par lielāko [[Rietumeiropa|Rietumeiropā]]. Trolejbusu satiksmi Zalcburgā nodrošina uzņēmums *StadtBus Salzburg* un tā vēl joprojām attīstās. 2009. gada jūnijā atklāta jauna trolejbusu līnija — nr. 10, tās maršruts ved caur Lankeszīdlungas rajonu, bet 2009. gada jūlijā līnijām nr. 3 un 5 pārcēla galapunktu uz Itclingas-Flancmanas rajonu, bet septembrī uzsāka trolejbusu līnijas, kas ļaus ar trolejbusu nokļūt uz Zalcburgas lidostu, izbūve. Arī trolejbusu parks tiek atjaunots, šobrīd Zalcburgā ir 9 trolejbusu līnijas un trolejbusu parks sastāv no 84 trolejbusiem.

Savukārt, Lincā ir 9 trolejbusu līnijas un trolejbusu parks sastāv no 19 savienotajiem trolejbusiem. Trolejbusu satiksmes pastāvēšana Lincā bija apdraudēta, jo Lincā sāka kursēt ar dabasgāzi darbināmi autobusi. 2007. gada 13. augustā kompānija *Linz AG* paziņoja, ka trolejbusu satiksme tomēr netiks likvidēta.

Kopš 2007. gada [[Klāgenfurte]] strādā pie plāna par trolejbusu satiksmes atjaunošanu. Tas tiek darīts, lai samazinātu kaitīgo izmešu nokļūšanu atmosfērā. Arī [[Grāca|Grācā]] bijušas diskusijas par trolejbusu satiksmes atjaunošanas nepieciešamību. Tomēr izlemts trolejbusu satiksmi Grācā neatjaunot, jo Grācā jau ir divas dažādas transporta sistēmas un trolejbusu satiksmes atjaunošana izmaksātu ļoti dārgi.

=== Baltkrievija ===
[[Attēls:MAZ-103t in Minsk 2.JPG|thumb|Trolejbuss [[Minska|Minskā]]]]
[[Baltkrievija|Baltkrievijā]] trolejbusu satiksme tiek organizēta 7 pilsētās. Trolejbusu satiksmi šajās pilsētās atklāja laikā no 1951. līdz 1982. gadam. [[Minska|Minskā]] ir visvecākā un vislielākā trolejbusu satiksmes sistēma Baltkrievijā, to atklāja 1952. gadā un tā ir trešā lielākā pasaulē. 2005. gadā Minskā bija 68 trolejbusu līnijas, kurās kopā kursē gandrīz 1000 trolejbusi.

Vēl trolejbusi kursē [[Babruiska|Babruiskā]], [[Bresta (Baltkrievija)|Brestā]], [[Gomeļa|Gomeļā]], [[Grodņa|Grodņā]], [[Mogiļeva|Mogiļevā]] un [[Vitebska|Vitebskā]]. Trolejbusu satiksmi Babruiskā atklāja 1978. gadā. Nevienā Baltkrievijas pilsētā trolejbusu satiksme vēl līdz šim nav likvidēta.

Baltkrievijā atrodas trolejbusu ražotājuzņēmumi *Belkommunmaš* un [[Minskas automobiļu rūpnīca|MAZ]]. Uzņēmums *Belkommunmaš* dibināts 1973. gadā. Sākotnēji tas tikai remontēja trolejbusus *ZiU-9*, bet 1993. gadā izlaida pirmo pašu izstrādāto trolejbusa modeli.

=== Beļģija ===
[[Attēls:Trolleybus Sint-Michielsbrug.JPG|thumb|left|Trolejbuss [[Gente|Gentē]]]]
[[Beļģija|Beļģijā]] vairs nevienā pilsētā neeksistē trolejbusu satiksmes sistēmas, bet agrāk tādas bija [[Antverpene|Antverpenē]], [[Brisele|Briselē]], [[Ljēža|Ljēžā]] un [[Gente|Gentē]]. Visvēlāk trolejbusu satiksmi atklāja Gentē — 1989. gadā, un likvidēja pēdējo — 2009. gada jūlijā. Galvenais iemesls, kāpēc Gentē atklāja trolejbusu satiksmi bija tas, ka Beļģijas valdība vēlējās attīstīt trolejbusu ražošanu valstī. Līdz ar to Gentē pārsvarā kursēja Beļģijas firmas *Van Hool* ražotie trolejbusi.

Interesanti, ka Ljēžā bija divas atsevišķas trolejbusu satiksmes sistēmas. Viena trolejbusu līnija savienoja Ljēžu ar Seraingu, tajā kursēja tikai savienotie trolejbusi, kuriem vadītāja kabīne atradās abos galos, vēlāk trolejbusus eventuāli pārbūvēja par standarta trolejbusiem. Viens no šiem unikālajiem trolejbusiem atrodas transporta muzejā Ljēžā, kur to atjaunoja atpakaļ sākotnējā izskatā. Trolejbusi no otras Ljēžas trolejbusu satiksmes sistēmas (līnijas) un citām Beļģijas pilsētām eksponēti dažādos muzejos. 1932. gadā būvētais Ljēžas trolejbuss (reģ. nr. 425) atrodas transporta muzejā Sendtoftā, [[Anglija|Anglijā]].

Savukārt, Briselē bija tikai viena trolejbusu līnija. Trolejbusu satiksmi Briselē atklāja 1939. gada 18. aprīlī, bet likvidēja 1964. gada 15. februārī.

=== Bosnija un Hercegovina ===
[[Bosnija un Hercegovina|Bosnijā un Hercegovinā]] ir tikai viena trolejbusu satiksmes sistēma. Tā atrodas galvaspilsētā [[Sarajeva|Sarajevā]]. Sarajevā ir piecas trolejbusu līnijas. Trolejbusu satiksmi Sarajevā atklāja 1984. gada 23. novembrī un to nodrošina uzņēmums *JKP GRAS Sarajevo*.

Laikā no 1992. gada aprīļa līdz 1995. gada novembrim, [[Dienvidslāvija]]s kara rezultātā, trolejbusu satiksmi Sarajevā pārtrauca.

=== Bulgārija ===
[[Bulgārija|Bulgārijā]] trolejbusi kursē 15 pilsētās. Salīdzinot ar tramvajiem, tas ir liels rādītājs, jo tramvaji kursē tikai galvaspilsētā [[Sofija|Sofijā]]. Visagrāk trolejbusu satiksmi atklāja Sofijā un [[Plovdiva|Plovdivā]], pārējās 13 pilsētās trolejbusu satiksmi atklāja laikā no 1985. līdz 1993. gadam, īsi pirms un pēc 1989. gada politiskajām pārmaiņām Bulgārijā. Tomēr trolejbusu satiksme Kasanlakā likvidēja, kur tā pastāvēja no 1987. līdz 1999. gadam.

Trolejbusu satiksme tiek organizēta šādās Bulgārijas pilsētās: Sofijā (trolejbusu satiksmi atklāja 1948. gadā), Plovdivā (1955), Plevenā (1985), [[Varna|Varnā]] (1986), [[Stara Zagora|Stara Zagorā]] (1988), [[Ruse|Rusē]] (1988), Slivenā (1988), Vratsā (1988), Dobričā (1988), Pernikā (1989), Gabrovo (1990), Haskovo (1990.), Veļiko Tarnovo (1990), [[Burgasa|Burgasā]] (1991) un Pazardžikā (1993).

Viena no lielākajām trolejbusu satiksmes sistēmām pēc pasažieru skaita ir Plevenā (trolejbusus izmanto vidēji  cilvēku). Savukārt, Plovdivā ir 14 trolejbusu līnijas un to kopgarums sasniedz 75 kilometrus. Lielākā trolejbusu satiksmes sistēma ir Sofijā (trolejbusus izmanto vidēji 1,5 miljoni cilvēku), trolejbusu līniju kopgarums sasniedz 105 km.

=== Čehija ===
[[Attēls:10Skvrnany.jpg|thumb|left|Trolejbusi [[Plzeņa|Plzeņā]]]]
[[Čehija|Čehijā]] trolejbusi kursē 13 pilsētās. Desmit pilsētās trolejbusu satiksmi atklāja laikā no 1941. līdz 1952. gadam, bet kā jaunākās pilsētas ar trolejbusu satiksmi minamas [[Ūsti pie Labas]] (trolejbusu satiksmi atklāja 1988. gadā), [[Česke Budejovice]] (1991) un [[Homutova]] (1995). Česke Budejovicē trolejbusu satiksme pastāvēja jau iepriekš, bet tad to likvidēja. Lielākās trolejbusu satiksmes sistēmas ir [[Brno]], kur ir 13 trolejbusu līnijas un tajās kopā brauc 146 trolejbusi, [[Zlīna|Zlīnā]] (12 trolejbusu līnijas un 62 trolejbusi), Ūsti pie Labas (11 trolejbusu līnijas un 66 trolejbusi) un [[Ostrava|Ostravā]] (10 trolejbusu līnijas un 65 trolejbusi). Mazākas trolejbusu satiksmes sistēmas pastāv [[Hradeckrālove|Hradeckrālovē]], [[Jihlava|Jihlavā]], [[Mariānske Lāzņe|Mariānske Lāzņē]], [[Opava|Opavā]], [[Pardubice|Pardubicē]], [[Plzeņa|Plzeņā]] un [[Teplice|Teplicē]].

Trolejbusu satiksmi galvaspilsētā [[Prāga|Prāgā]] atklāja 1936. gada 29. augustā, bet 1972. gada 15. oktobrī to likvidēja. Savukārt, dažās pilsētās trolejbusu satiksme likvidēta, bet vēlāk atjaunota, tā, piemēram, ir bijis Česke Budejovicē.

Savukārt, Plzeņā atrodas viens no lielākajiem trolejbusu ražotājuzņēmumiem pasaulē — *Škoda*. Laikā no 1963. līdz 2004. gadam uzņēmumam *Škoda* pat Čehijas ziemeļos piederēja pašam sava trolejbusu testēšanas līnija. Tā bija 6,1 km gara, bija izbūvēta 12% kritumā un veda no Dolņi Ždaras līdz Jačomovai.

=== Dānija ===
[[Dānija|Dānijā]] vairs nevienā pilsētā nav trolejbusu satiksmes. 1927. gadā trolejbusu satiksmi atklāja Gentoftē, kas atrodas netālu no galvaspilsētas [[Kopenhāgena]]s. Trolejbusu līnija savienoja arī citas Kopenhāgenas piepilsētas, piemēram, Lingbu un Zēborgu. Laikā no 1938. gada līdz 1963. gadam trolejbusi kursēja arī pašā Kopenhāgenā. Pastāvēja arī maršruts Lingbīveija — Nērreportas stacija. 1953. gadā Kopenhāgenas transporta uzņēmums *NESA* apkalpoja 4 trolejbusu līnijas. 1963. gadā jau pirmās divas trolejbusu līnijas, kas kursēja uz Nērreportas staciju, likvidēja un aizstāja ar autobusu satiksmi. Bet 1971. gadā trolejbusu satiksmi pilnībā likvidēja.

Laikā no 1939. līdz 1959. gadam arī [[Odense|Odensē]] eksistēja trolejbusu satiksmes sistēma, tāpat Odensē trolejbusu satiksmi aizstāja ar autobusu satiksmi.

=== Francija ===
[[Attēls:Trolleybus à l'arrêt Hôtel de Ville.JPG|thumb|*Renault* firmas trolejbuss Limožā]]
[[Francija|Francijā]] trolejbusi kursē sešās pilsētās. [[Kāna (Francija)|Kānā]] un [[Klermona-Ferāna|Klermonā-Ferānā]] kursē jaunākas paaudzes "noteiktās joslas trolejbusi" (tie brauc pa noteiktu speciālu joslu (arī sliedēm), atdalītu no brauktuves), bet [[Liona|Lionā]] (trolejbusu satiksmi atklāja 1935. gadā; 7 trolejbusu līnijas un 113 trolejbusi), [[Sentetjēna|Sentetjēnā]] (trolejbusu satiksmi atklāja 1942. gadā; 2 trolejbusu līnijas un 22 trolejbusi) un [[Limoža|Limožā]] (trolejbusu satiksmi atklāja 1943. gadā; 5 trolejbusu līnijas un 40 trolejbusi) trolejbusi kursē "klasiskajā variantā" (tā kā tie brauc vairumā pasaules valstu). Dažādi trolejbusu braukšanas veidi eksistē [[Nansī]] pilsētā. 1982. gadā šeit atklāja "klasiskā varianta" trolejbusu satiksmi, bet 2001. gadā sāka kursēt arī "noteiktās joslas trolejbusi". Pavisam Nansī ir 25 "noteiktās joslas trolejbusi".

1999. gadā [[Grenoble|Grenoblē]] likvidēja trolejbusu satiksmi, saglabājot kontakttīklu, jo pastāvēja iespēja kādreiz atjaunot trolejbusu satiksmi pilsētā. 2007. gadā nolema, ka trolejbusu satiksmi Grenoblē tomēr neatjaunos. Tāpat trolejbusu satiksmi likvidēja daudzās citās pilsētās, tostarp, galvaspilsētā [[Parīze|Parīzē]]. Arī [[Marseļa|Marseļā]] 2004. gadā likvidēja trolejbusu satiksmi.

=== Grieķija ===
[[Grieķija|Grieķijā]] trolejbusu satiksme eksistē tikai galvaspilsētā [[Atēnas|Atēnās]]. Trolejbusi no Atēnām kursē vēl arī līdz [[Pireja]]i. Tā ir viena no lielākajām trolejbusu satiksmes sistēmām [[Eiropa|Eiropā]], nereti to sauc arī par Atēnu-Pireju starppilsētu trolejbusu satiksmes līniju. To apkalpo uzņēmums *ILPAP*, kuram pieder 350 trolejbusi. Kopš 2001. gada vecie trolejbusi tiek aizstāti ar jauniem, moderniem firmu *Neoplan* vai *Van Hool* ražotiem trolejbusiem.

1948. gadā Pirejā atklāja trolejbusu satiksmi, bet tikai 1954. gadā to atklāja Atēnās. Savukārt abas sistēmas savā starpā savienoja 1988. gadā.

=== Horvātija ===
Mūsdienās [[Horvātija|Horvātijā]] nevienā pilsētā vairs nav trolejbusu satiksmes. Laikā no 1944. līdz 1972. gadam trolejbusi kursēja [[Splita|Splitā]], kā arī laikā no 1951. līdz 1969. gadam — [[Rijeka|Rijekā]].

=== Igaunija ===
[[Igaunija|Igaunijā]] darbojas tikai viena trolejbusu satiksmes sistēma un tā pati galvaspilsētā [[Tallina|Tallinā]]. Trolejbusu satiksmi Tallinā atklāja 1965. gada 11. jūlijā, līdz ar to Tallina bija pēdējā [[Padomju Savienība]]s galvaspilsēta, kurā atklāta trolejbusu satiksme. Tallinā ir četras trolejbusu līnijas un tajās pavisam brauc 53 trolejbusi, no kuriem lielākā daļa ir *Škoda* ražotie trolejbusi, bet ir arī 25 *Solaris Trollino 12* un 12 *Solaris Trollino 18* trolejbusi. Vēl joprojām pa Tallinu kursē arī daži *Ikarus 280T* un *Ikarus 412T* tipa trolejbusi, savukārt, *Škoda 9Tr* tipa trolejbusi Tallinā vairs nekursē. Trolejbusu satiksmi Tallinā nodrošina uzņēmums *Tallinna Trammi- ja Trollibussikoondise AS* (TTTK).

Attēlu galerijā redzami dažādu modeļu trolejbusi Tallinā.

<gallery perrow=6>
Attēls:SolarisT18ACInTallinn.jpg|Trolejbuss *Solaris Trollino 18*
Attēls:ŠkodaTr14inTallinn.jpg|Trolejbuss *Škoda 14Tr*
Attēls:Škoda15trInTallinn.jpg|Trolejbuss *Škoda 15Tr*
Attēls:Ikarus-Ganz280T.jpg|Trolejbuss *Ikarus 280T*
Attēls:Tallinn,Estonia. TTTK Škoda 9Tr Trolleybus nr. 206. May 1996.jpg|1996. gadā Tallinā vēl kursēja *Škoda 9Tr* tipa trolejbusi
</gallery>

=== Itālija ===
[[Attēls:Milano - piazza Caiazzo - filobus.jpg|thumb|left|Trolejbuss [[Milāna|Milānā]]]]
[[Itālija|Itālijā]] trolejbusu satiksme eksistē 14 pilsētās. Itālija un [[Šveice]] ir uzskatāmas par vienīgajām [[Rietumeiropa]]s valstīm, kurās trolejbusu satiksme ir nozīmīga. Visas trolejbusu satiksmes sistēmas Itālijā ir mazas, pārsvarā tām ir ne vairāk kā 4 trolejbusu līnijas. Lielākās sistēmas ir [[Milāna|Milānā]] (150 trolejbusi, 4 līnijas) un [[Neapole]] (100 trolejbusi, 8 līnijas).

Trolejbusu satiksme eksistē šādās pilsētās: [[Ankona|Ankonā]], [[Boloņa|Boloņā]], [[Kaljāri]], [[Kjeti]], [[Dženova|Dženovā]], [[Spēcija|Spēcijā]], [[Leče|Lečē]], Milānā, [[Modēna|Modēnā]], Neapolē, [[Parma|Parmā]], [[Rimini]], [[Roma|Romā]] un [[Sanremo]].

Trolejbusu satiksme ir likvidēta šādās pilsētās: [[Turīna|Turīnā]], [[Verona|Veronā]] (abās pilsētās trolejbusi kursēja līdz 1981. gadam), [[Karrāra|Karrārā]] (1985), [[Bari]] (1987), [[Salerno]] (1987), kā arī [[Kremona|Kremonā]] (2002). Savukārt, Dženovā 1997. gadā no jauna atklāja trolejbusu satiksmi, kura kopš 1973. gada bija slēgta. Arī Itālijas galvaspilsētā Romā trolejbusu satiksmi atjaunoja pēc 30 gadu pārtraukuma 2005. gadā. Romā 90. autobusu līniju aizstāja ar trolejbusu līniju. 2007. gadā arī [[Paduja|Padujā]], kur līdz 1970. gadam jau bija kursējuši trolejbusi, atklāja "noteiktās joslas trolejbusu" satiksmi pēc "Transloras sistēmas" parauga. Tāpat to tiek plānots atklāt arī [[Avellīno]], [[Peskāra|Peskārā]], Veronā un [[Vičenca|Vičencā]].

Neapolē trolejbusu satiksmi nodrošina divi dažādi uzņēmumi: *Azienda Napoletana Mobilità* (ANM), bet piepilsētas trolejbusu līnijas apkalpo *Compagnia Trasporti Pubblici di Napoli* (CTP).

Itāļiem ir savs fenomens, ka pirms kontakttīkla nomaiņas un ritošā sastāva atjaunošanas ir jālikvidē trolejbusu satiksme. Tā tas bija Boloņā (trolejbusi nekursēja laikā no 1982. līdz 1991. gadam), Spēcijā (1985—1988), Kjeti (1992—2009), Modēnā (1996—2000) un Dženovā (2003—2007). Trolejbusu satiksmes atjaunošanas plāni Kremonā ir izgāzušies, tur kopš 2002. gada trolejbusi atkal vairs nekursē. Savādāk ir Bari pilsētā, tur, pēc 22 gadu pārtraukuma, tiek solīts atjaunot trolejbusu satiksmi. Lai gan Bari 1990. gados iepirka jaunus trolejbusus, tos tomēr nesāka izmantot.

=== Krievija ===
[[Krievija]] ir valsts, kurā visvairāk pilsētās pasaulē brauc trolejbusi, konkrēti tās ir 86 pilsētas. No tām 65 atrodas Krievijas [[Eiropa]]s daļā, tikai 21 — Krievijas [[Āzija]]s daļā. Gandrīz visās pilsētās trolejbusu satiksmi atklāja [[Padomju Savienība]]s gados, līdz 1991. gadam, izņemot [[Veļikijnovgoroda|Veļikijnovgorodu]] (trolejbusu atiksmi atklāja 1995. gadā), [[Himki|Himku]] (1997), [[Vidnoje|Vidnoji]] (2000) un [[Podoļska|Podoļsku]] (2001). Lielākā un arī vecākā [[Trolejbusu satiksme Maskavā|trolejbusu satiksmes sistēma]] bija galvaspilsētā [[Maskava|Maskavā]], to atklāja 1933. gadā, bet likvidēja 2020. gadā, trolejbusu vietā ieviešot [[elektrobuss|elektrobusus]].

Tikai dažās Krievijas pilsētās trolejbusu satiksme līdz šim ir likvidēta, tā ir Kačkanara (trolejbusu satiksmi likvidēja 1985. gadā), [[Šahti]] (2007), [[Arhangeļska]] (2008) un [[Tjumeņa]] (2009). Tāpat trolejbusu līnijas likvidēja arī [[Groznija|Groznijā]], kur tās cieta Čečenijas karā 1994. gada beigās. Ļoti īss mūžs bija trolejbusu satiksmei [[Sizraņa|Sizraņā]], tā pastāvēja no 2002. līdz 2009. gadam. Abas divas trolejbusu līnijas blakus esošajās pilsētās [[Saratova|Saratovā]] un [[Engelsa|Engelsā]] laikā no 1972. gada līdz 2004. gadam bija savstarpēji savienotas, trolejbusi brauca pāri [[Volga]]i un savā veidā arī šo trolejbusu līniju pārvalde bija kopīga. Šobrīd gan šīs abas trolejbusu linijas vairs nav savienotas savā starpā un ir kā divas atsevišķas trolejbusu līnijas.

Maskavā vēsturiskie, senie trolejbusi sabiedrībai ir pieejami tikai transporta izstāžu laikā, kā arī parāžu laikā svētku dienās. [[Sanktpēterburga|Sanktpēterburgā]] un [[Ņižņijnovgoroda|Ņižņijnovgorodā]] trolejbusu muzeji piedāvā pat izīrēt trolejbusus ekskursijām un dažādiem pasākumiem.

<gallery perrow=6>
Attēls:Trolleybus Ryazan 2047.jpg|Trolejbuss *ZiU-9* tiek uzskatīts par standarta Krievijas trolejbusu.
Attēls:Ziu-SadoweKolco.jpg|Trolejbuss *ZiU9* Maskavā
Attēls:ZiU-682G 7362, trolleybus line 1, Moscow, 2006.jpg|Trolejbuss Maskavā
Attēls:Trolleybus Ryazan 2108.jpg|Trolejbuss Rjazaņā
Attēls:ЗиУ-683В01.jpg|Savienotie trolejbusi Krievijā ir retums.
</gallery>

=== Lietuva ===
[[Lietuva|Lietuvā]] eksistē divas relatīvi lielas trolejbusu satiksmes sistēmas. [[Viļņa|Viļņā]] ir 18 trolejbusu līnijas, bet Lietuvas otrajā lielākajā pilsētā [[Kauņa|Kauņā]] — 16 trolejbusu līnijas. Viļņā pavisam kopā kursē 321 trolejbuss, tajā kursē gan *Škoda 14Tr*, gan arī daži *Škoda 14TrM*, kā arī 45 *Solaris Trollino 15AC* tipa trolejbusi. Trolejbusu satiksmi Viļņā atklāja 1956. gada oktobrī, bet Kauņā — 1965. gada 31. decembrī. Citās Lietuvas pilsētās trolejbusu satiksme nekad nav bijusi.

Attēlu galerijā redzami dažādu modeļu trolejbusi kā Viļņā, tā Kauņā.
<gallery perrow=6>
Attēls:Vilnius solaris.jpg|Trolejbuss *Solaris Trollino 15AC* Viļņā.
Attēls:Skoda-Vilnius3.jpg|Trolejbusi *Škoda* Viļņā.
Attēls:Skoda-Vilnius.jpg|Viļņā vairs nebrauc *Škoda 9Tr* tipa trolejbusi. 2003. gads.
Attēls:Oberleitungsbus Kaunas Trolleybusse.JPG|Trolejbuss *Solaris Trollino 15* Kauņā.
Attēls:Kaunas trolley bus, Lithuania, 12 Sept. 2008.jpg|*Škoda 14Tr* trolejbuss Kauņā.
</gallery>

=== Moldova ===
[[Attēls:Chisinau trolleybus.jpg|thumb|Trolejbuss [[Kišiņeva|Kišiņevā]]]]
[[Moldova|Moldovā]] trolejbusu satiksme tiek organizēta trīs pilsētās, liela trolejbusu satiksmes sistēma ir galvaspilsētā [[Kišiņeva|Kišiņevā]], to atklāja 1949. gada 12. oktobrī. Bet mazākas sistēmas ir [[Tiraspole|Tiraspolē]] (trolejbusu satiksmi atklāja 1967. gada 1. novembrī) un [[Belci|Belcos]] (trolejbusu satiksmi atklāja 1972. gada 12. jūnijā).

Trolejbusu satiksmes sistēma Tiraspolē kopš 1992. gada atrodas starptautiski neatzītās [[Piedņestras Moldāvu Republika]]s teritorijā. 1993. gada 19. jūnijā atklāja trolejbusu līniju līdz [[Bendera]]i. Divus gadus vēlāk atklāja pirmo Benderas pilsētas trolejbusu līniju. Tādēļ var teikt, ka savā veidā patlaban četrās Moldovas pilsētās tiek organizēta trolejbusu satiksme.

Trolejbusu satiksme ir likvidēta tikai Soloncenos (Solonceni), tur tā eksistēja no 1992. līdz 1994. gadam. Tā bija 2,9 km gara trolejbusu līnija, kas mazo Soloncenu (Solonceni) ciematu savienoja ar administratīvajiem centriem un ciemata iedzīvotāju darbavietām.

=== Nīderlande ===
[[Nīderlande|Nīderlandē]] darbojas tikai viena trolejbusu satiksmes sistēma [[Arnema|Arnemā]]. Tā sastāv no četrām līnijām, līniju kopējais garums ir aptuveni 52 km. Trolejbusu satiksmi Arnemā atklāja 1949. gada 5. septembrī. Agrāk trolejbusi brauca arī [[Groningena|Groningenā]] (1927. gada 27. jūnijs — 1965. gada 9. novembris) un [[Neimegena|Neimegenā]] (1952. gada 9. jūlijs — 1969. gada 29. marts).

=== Norvēģija ===
[[Norvēģija|Norvēģijā]] trolejbusu satiksme tiek organizēta tikai [[Bergena|Bergenā]]. Trolejbusu satiksmi [[Bergena|Bergenā]] atklāja 1950. gada 24. februārī, tur kursē 8 trolejbusi, no kuriem divi ir aprīkoti ar dīzeļģeneratoru. Bergenā ir tikai viena trolejbusu līnija, tās garums ir 4,1 km. Trolejbusu satiksmi Bergenā nodrošina uzņēmums *Tide*.

1909. gada 15. decembrī [[Drammene|Drammenē]] atklāja pirmo trolejbusu satiksmes līniju [[Skandināvija|Skandināvijā]], trolejbusi Drammenē kursēja līdz pat 1967. gada 10. jūnijam. Tāpat laikā no 1940. gadiem līdz 1960. gadiem arī [[Oslo]] un [[Stavangera|Stavangerā]] kursēja trolejbusi.

=== Polija ===
[[Attēls:Trolejbus Jelcz M121E PKT Gdynia.jpg|thumb|left|Trolejbuss [[Gdiņa|Gdiņā]]]]
[[Polija|Polijā]] trolejbusi kursē trīs pilsētās: [[Gdiņa|Gdiņā]], [[Ļubļina|Ļubļinā]] un [[Tihi]]. Gdiņā ir 12 trolejbusu līnijas un tajās kopā brauc 85 trolejbusi, tā ir vecākā un lielākā Polijas trolejbusu satiksmes sistēma. Trolejbusu satiksmi atklāja 1943. gada 23. jūlijā un trolejbusu parks sastāv, galvenokārt, no Polijā ražotajiem *Jelcz* trolejbusiem.

Savukārt, trolejbusu satiksmi Ļubļinā atklāja 1953. gada 21. jūlijā. Ļubļina beidzamajos gados iepirka jaunus trolejbusus un atklāja jaunas trolejbusu līnijas. Vismazākā Polijas trolejbusu satiksmes sistēma ir Tihi, tur ir piecas trolejbusu līnijas un tajās kopā brauc 22 trolejbusi. Trolejbusu satiksmi Tihi atklāja 1982. gada 1. oktobrī.

Galvaspilsētā [[Varšava|Varšavā]] kopš 1995. gada 31. augusta vairs nebrauc trolejbusi. Tāpat trolejbusi vairs nebrauc Dembicā (*Dębica*) (trolejbusi brauca līdz 1990. gada oktobrim) un [[Slupska|Slupskā]] (trolejbusi brauca līdz 1999. gada septembrim). Daudzās Polijas pilsētās trolejbusu satiksmi likvidēja 1940. gados.

=== Portugāle ===
[[Portugāle|Portugālē]] trolejbusu satiksme tiek nodrošināta tikai Koimbrā. Koimbrā atrodas vecākā Portugāles trolejbusu satiksmes sistēma. Trolejbusu satiksmi Koimbrā nodrošina uzņēmums *Serviços Municipalizados de Transportes Urbanos de Coimbra* (SMTUC).

Trolejbusu satiksmi Koimbrā atklāja 1947. gada 16. augustā, sākotnēji kursēja tikai divi trolejbusi. 1959. gadā trolejbusu satiksmi atklāja arī [[Portu]], bet 1997. gadā to likvidēja. Tāpat arī [[Braga|Bragā]] laikā no 1963. līdz 1973. gadam pastāvēja trolejbusu satiksme. Mūsdienās Koimbrā ir trīs trolejbusu līnijas, tajās kopā brauc 17 *Caetano Efacec* modeļa standarta trolejbusi, kuri ir būvēti laikā no 1984. līdz 1986. gadam. Tiek plānota trolejbusu parka atjaunošana.

Savukārt, [[Amadora|Amadorā]] kopš 2009. gada tiek plānots atklāt trolejbusu satiksmi.

=== Rumānija ===
[[Attēls:Kolozsvari trolibusz DAC.jpg|thumb|Trolejbuss [[Kluža-Napoka|Klužā-Napokā]]]]
[[Rumānija|Rumānijā]] trolejbusi kursē 11 pilsētās. Lielākā trolejbusu satiksmes sistēma eksistē galvaspilsētā [[Bukareste|Bukarestē]] (trolejbusu satiksmi atklāja 1949. gada 10. novembrī). Otra lielākā un visvecākā Rumānijas trolejbusu satiksmes sistēma ir [[Timišoara|Timišoarā]] (trolejbusi brauc kopš 1942. gada).

1959. gadā trolejbusu satiksmi atklāja [[Brašova|Brašovā]], [[Kluža-Napoka|Klužā-Napokā]] un [[Konstanca (Rumānija)|Konstancā]]. Laikā no 1983. līdz 1997. gadam trolejbusu satiksmi atklāja arī Baija Marē (*Baia Mare*), Gaļatā (*Galaţi*), Mediasā (*Mediaş*), [[Pjatrā Njamca|Pjatrā Njamcā]], Ploiestā (*Ploieşti*) un [[Tirgu Žiu]]. Galvenais iemesls šo trolejbusu satiksmes sistēmu atklāšanai bija Rumānijas enerģētikas krīze 1980. gados. Visas šīs trolejbusu satiksmes sistēmas atklātas īsi pirms un pēc 1989. gada Rumānijas revolūcijas.

Astoņās pilsētās, kurās trolejbusu satiksmi atklāja laikā no 1983. līdz 1996. gadam, trolejbusu satiksme drīzvien likvidēja. Laikā no 1999. līdz 2009. gadam trolejbusu satiksmi likvidēja [[Breila|Breilā]], Satu Marē (*Satu Mare*), [[Sibiu]], [[Slatina|Slatinā]], Sučevā (*Suceava*), Tērgovištē (*Târgovişte*) un Vaslū (*Vaslui*), bet 2005. gadā to likvidēja [[Jaši]] pilsētā. Savukārt, Tērgovištē (*Târgovişte*) un Satu Marē (*Satu Mare*) pēc trolejbusu satiksmes likvidēšanas, kontakttīklu un trolejbusus saglabāja, tas nozīmē, ka nākotnē iespējams varētu atjaunot trolejbusu satiksmi. Bet Brašovā (2006) un Konstancā (2008) trolejbusu satiksmi saglabāja, tā vietā likvidējot tramvaju satiksmi.

Interesants fakts saistībā ar Rumāniju ir tāds, ka Rumānijas pilsētās Timišoarā un Bukarestē ir divi atsevišķi trolejbusu satiksmes apgabali, proti, trolejbusu kontakttīkls nav savā starpā savienots.

=== Serbija ===
[[Attēls:Beo trolejbus 00.jpg|thumb|*Belkommunmash* trolejbuss AKSM-321 [[Belgrada|Belgradā]]]]
[[Serbija|Serbijā]] trolejbusu satiksme eksistē tikai galvaspilsētā [[Belgrada|Belgradā]]. Belgradā pavisam kopā ir 8 trolejbusu līnijas. Trolejbusu satiksmi Belgradā atklāja 1947. gada 22. jūnijā un to nodrošina uzņēmums *GSP Beograd*. 2005. gada decembrī Belgradā kopā brauca 154 trolejbusi.

Pirmās trīs trolejbusu līnijas Belgradā atklāja pēc [[Otrais pasaules karš|Otrā pasaules kara]], tajās brauca [[Krievija|Krievijā]] ražotie trolejbusi. Vēl joprojām tām ir vieni un tie paši galapunkti, kas toreiz, tāpat to maršruti ved cauri pilsētas centram, gar Kalemegdānas nocietinājumiem. Pārējās trolejbusu līnijas atklāja 1980. gadu sākumā, to maršruti atrodas perpendikulāri pirmajām trim trolejbusu līnijām.

Citās Serbijas pilsētās nekad nav bijusi trolejbusu satiksme.

=== Slovākija ===
[[Attēls:Bratislava trolleybus Skoda 25Tr Irisbus 2007.jpg|thumb|left|Trolejbuss [[Bratislava|Bratislavā]]]]
[[Slovākija|Slovākijā]] trolejbusu satiksme eksistē 5 pilsētās. Lielākā trolejbusu satiksmes sistēma atrodas galvaspilsētā [[Bratislava|Bratislavā]], tajā 14 trolejbusu līnijās kopā brauc 137 trolejbusi. Bratislavā patlaban tiek atjaunots trolejbusu parks, kā arī 2006. gadā 2,5 km garajai un kalnā braucošajai 33. trolejbusu līnijai izbūvēts kontaktītkls. Interesanti ir tas, ka 33. trolejbusu līnija kopš atklāšanas nebija savienota ne ar vienu citu trolejbusu līniju, tās maršrutā izbūvēts tikai kontakktīkls.

Pirmo trolejbusu līniju Slovākijā atklāja no Popradas līdz Stari Smokovecai (*Starý Smokovec*), tā eksistēja tikai no 1904. līdz 1906. gadam. Pēc tam trolejbusu satiksmi atklāja Bratislavā, tā eksistēja no 1909. līdz 1915. gadam. Trolejbusu satiksmi Bratislavā atjaunoja 1943. gadā. Bratislavā brauc uzņēmuma *Škoda* ražotie trolejbusi.

[[Banska Bistrica|Banskā Bistricā]] (7 trolejbusu līnijas, 27 trolejbusi) 2005. gada beigās trolejbusu satiksi likvidēja. Pēc iedzīvotāju protestiem, ekonomisko apsvērumu izvērtēšanas, cita piedāvājuma saņemšanas, kurš paredzēja transporta veidu maiņu, trolejbusu satiksmi 2007. gada beigās atjaunoja. Pārējās trīs pilsētas ar trolejbusu satiksmi ir [[Košice]] (trolejbusu satiksmi atklāja 1993. gadā), [[Prešova]] (trolejbusu satiksmi atklāja 1962. gadā) un [[Žilina]] (trolejbusu satiksmi atklāja 1994. gadā). Patlaban vairāk nekur Slovākijā trolejbusu satiksme nav likvidēta, izņemot uz gandrīz diviem gadiem bijušo likvidāciju Banskā Bistricā.

=== Slovēnija ===
[[Slovēnija|Slovēnijā]] mūsdienās vairs nevienā pilsētā neeksistē trolejbusu satiksmes sistēmas. Agrāk trolejbusu satiksme eksistēja galvaspilsētā [[Ļubļana|Ļubļanā]] (1951—1971) un Piranā (*Piran*) (1909—1913). Vēl bija starppilsētu trolejbusu līnija, kas savienoja Piranu ar Portorožu (*Portorož*).

=== Somija ===
[[Somija|Somijā]] vairs nevienā pilsētā nekursē trolejbusi. Agrāk trolejbusi kursēja tikai [[Tampere|Tamperē]] un [[Helsinki|Helsinkos]]. Tamperē trolejbusu satiksme pastāvēja no 1948. līdz 1976. gadam. Vienu brīdi Tamperē pavisam bija 7 trolejbusu līnijas. Divi Tamperes trolejbusi ir izstādīti *Tampereen kaupungin liikennelaitos* muzejā Tamperē.

Helsinkos trolejbusi pa vienu vienīgu trolejbusu līniju kursēja no 1949. līdz 1974. gadam. Trīs Helsinku trolejbusi izstādīti Helsinku tramvaju muzejā, tostarp, Helsinku trolejbuss ar reģ. nr. 605.

Helsinkos tiek plānots atjaunot trolejbusu satiksmi.

=== Spānija ===
[[Spānija|Spānijā]] trolejbusu satiksme ir tikai Kasteljo de la Planā, trolejbusu satiksmi atklāja 1963. gadā, bet 1969. gadā to likvidēja. Savukārt, 2008. gada 25. jūnijā trolejbusu satiksmi atkal atjaunoja. Kasteljo de la Planā kursē *Irisbus Civis* trolejbusi, tie ir piemēroti braukšanai pa šo pilsētu, jo trolejbusi ir aprīkoti ar dīzeļģeneratoru, kurš tiek izmantots braucot pa Ribalto parka apkārtni. Interesanti var šķist tas, ka trolejbusu satiksmi nodrošinošais uzņēmums saucas TRAM jeb *Transporte Metropolitano de la Plana*.

Agrāk Spānijā 12 pilsētās eksistēja trolejbusu satiksme. Lielākā daļa trolejbusu satiksmes sistēmu bija pilsētās, bet bija arī dažas starppilsētu trolejbusu satiksmes līnijas, piemēram, 33 km garā trolejbusu līnija no La Korunjas (*A Coruña*) līdz Karballo (*Carballo*) vai 12 km garā trolejbusu līnija no Tarragonas (*Tarragona*) līdz Reisai (*Reus*). Līdz otrreizējai trolejbusu satiksmes atklāšanai Kasteljo de la Planā 2008. gadā, pēdējā Spānijas pilsēta, kurā brauca trolejbusi bija Pontevedra, trolejbusu satiksmi likvidēja 1989. gadā. 1960. gados un 1970. gados vairākās Spānijas pilsētās kopā kursēja apmēram 100 [[Apvienotā Karaliste|Lielbritānijā]] ražotu savienoto trolejbusu.

=== Šveice ===
[[Šveice|Šveicē]] trolejbusi ir ļoti populāri, jo izmaksas par elektroenerģiju ir mazas, jo tā tiek saražota vietējās hidroelektrostacijās. Trolejbusi kursē 13 Šveices pilsētās. Tās ir [[Berne]], [[Ženēva]], [[Lozanna]], Noištatele (*Neuchâtel*), Sankt Gallena (*St. Gallen*), [[Lucerna (pilsēta)|Lucerna]], [[Cīrihe]] un citas. Šveicē trolejbusu satiksmi nodrošinošiem uzņēmumiem pašiem nav jārūpējas par elektroapgādes iekārtām, līdz ar to trolejbusu sistēmas uzturēšanas izmaksas ir mazas.

2001. gadā Lugāno likvidēja trolejbusu satiksmi, jo jaunu trolejbusu iegāde izmaksāja pārāk dārgi, trolejbusu satiksmi aizstāja ar autobusu satiksmi. Vēl viens iemesls kādēļ likvidēja trolejbusu satiksmi bija tas, ka kontakttīklam pievadīja 1000 voltu stipru strāvu, nevis 600 voltu, līdz ar to bija grūti atrast piemērotus trolejbusus. 2008. gada 30. jūnijā arī [[Bāzele]] likvidēja trolejbusu satiksmi, aizstājot to ar autobusu satiksmi. Bāzele ir vienīgā Šveices pilsēta, kurā ir tramvaju satiksme, bet nav trolejbusu satiksmes.

2007. gada novembra beigās, pateicoties tautas nobalsošanai, Sankt Gallenā (*St. Gallen*) nolemts trolejbusu satiksmi nelikvidēt, bet tā vietā iepirkt jaunus trolejbusus. Arī [[Vintertūra]] izlēma par trolejbusu satiksmes saglabāšanu un jaunu trolejbusu iepirkšanu. Arī Šafhauzenes (*Schaffhausen*) dome pēc ilgām diskusijām nolēma trolejbusu satiksmi Šafhauzenē (*Schaffhausen*) nelikvidēt.

<gallery perrow=6>
Attēls:Bernmobil 63 Bern.JPG|Vecs trolejbuss Šveices galvaspilsētā Bernē
Attēls:Vbsg bus.jpg|Trolejbusi Sankt Gallenā (*St. Gallen*)
Attēls:Neuchatel NAW BGT 5-25.jpg|Posmainais trolejbuss Noištatelē (*Neuchâtel*)
Attēls:Luzern Swisstrolley.jpg|Moderns Šveicē ražots trolejbuss Lucernā
Attēls:Basel Neoplan N 6021.jpg|Trolejbuss Bāzelē
</gallery>

=== Ukraina ===
[[Attēls:Trolleybus kiev.jpg|thumb|Trolejbusi [[Kijiva|Kijivā]]]]
[[Ukraina|Ukrainā]] pavisam 43 pilsētās tiek nodrošināta trolejbusu satiksme. Pēc pilsētu skaita, kurās kursē trolejbusi, Ukraina ieņem otro vietu pasaulē, pirmajā vietā atrodas [[Krievija]]. Ukarinā trolejbusu līnijas ir ierīkotas arī starp vairākām pilsētām: Krasnodona — Molodogvardeiska un [[Krima]]s pussalā, kur atrodas pasaulē garākā trolejbusu līnija, tā savieno [[Simferopole|Simferopoli]] ar [[Alušta|Aluštu]] un [[Jalta|Jaltu]]. No Jaltas līdz Simferopolei tā ir 86 km gara.

Izņemot jaunas trolejbusu sistēmas atklāšanu [[Kerča|Kerčā]] 2004. gadā, visās pārējās pilsētās trolejbusu satiksmi ierīkoja jau padomju laikos. Divās vietās trolejbusu satiksme likvidēta: Dzeržinskā (2007. gadā) un Stahanovā (2008. gadā), tai skaitā starppilsētu trolejbusu līnija Stahanova — Almazana. Stahanovā 2010. gadā trolejbusu satiksmi atjaunoja vienā līnijā. Austrumukrainā Ugļegorskā dzīvo tikai  iedzīvotāji, tādējādi tā ir uzskatāma par vienu no mazākajām pilsētām ar trolejbusu satiksmi. Alušta un Jalta, neskatoties uz kopēju trolejbusu satiksmes sistēmas pārvaldi, ir uzskatāmas par atsevišķām pilsētām ar trolejbusu satiksmi, līdz ar to teorētiski kopējais pilsētu skaits sasniedz 45.

=== Ungārija ===
[[Attēls:Ikarus 280T Trolleybus R01.jpg|thumb|left|*Ikarus* ražots trolejbuss [[Budapešta|Budapeštā]]]]
[[Ungārija|Ungārijā]] trolejbusu satiksme tiek organizēta trīs pilsētās — [[Budapešta|Budapeštā]], [[Segeda|Segedā]] un [[Debrecena|Debrecenā]].

Pirmo trolejbusu līniju Budapeštā atklāja 1933. gada 16. decembrī, Obudas rajonā, [[Otrais pasaules karš|Otrā pasaules kara]] laikā to nopostīja un vairs neatjaunoja. Mūsdienās trolejbusu satiksmi Budapeštā nodrošina uzņēmums *Budapesti Közlekedési Vállalat Zrt* (BKV), to dibināja 1949. gada [[21. decembris|21. decembrī]] Budapeštas Peštas rajonā. Šobrīd tas apkalpo 13 trolejbusu līnijas un tam pieder 167 trolejbusi.

Savukārt, 1979. gada 1. maijā Segedā atklāja trolejbusu satiksmi, tur eksistē 4 trolejbusu līnijas un tajās kopā brauc 42 trolejbusi, to starpā pašu būvēti zemās grīdas trolejbusi un par trolejbusiem pārbūvēti ar dīzeli braucoši autobusi. Kopš 1985. gada 2. jūlija arī Debrecenā kursē trolejbusi, tur pavisam trijās trolejbusu līnijās kopā brauc 33 trolejbusi. 2008. gadā noslēdzās trolejbusu parka atjaunošana.

Izņemot pašu pirmo Budapeštas trolejbusu līniju, nevienā citā Ungārijas pilsētā trolejbusu satiksme vēl nav likvidēta.

=== Vācija ===
[[Vācija|Vācijā]] trolejbusi kursē tikai trīs pilsētās — [[Zolingene|Zolingenē]] (50 trolejbusi, 6 trolejbusu līnijas), Ēbersvaldē (14 trolejbusi, 2 trolejbusu līnijas) un Eslingā pie Nekāras (9 trolejbusi, 2 trolejbusu līnijas). 1995. gadā [[Esene|Esenē]] un [[Potsdama|Potsdamā]] trolejbusu satiksmi likvidēja. Zolingenes trolejbusi brauc arī ārpus pilsētas administratīvajām robežām, uz [[Vupertāle|Vupertāli]]-Fovinkelu, bet Eslingas pie Nekāras trolejbusi brauc arī līdz [[Štutgarte]]i-Obertīrkaimai.

2009. gada novembrī Zolingenē visus vecos standarta trolejbusus aizstāja ar jauniem moderniem savienotajiem trolejbusiem. 2007. gadā trolejbusu satiksmes sistēma Ēbersvaldē gandrīz atradās uz likvidācijas robežas, tomēr nolemts, ka visus vecos trolejbusus 2010. gada otrajā pusē nomainīs pret jauniem. Arī Eslingā pie Nekāras kopš 2008. gada sākuma kursē tikai moderni zemās grīdas savienotie trolejbusi, kā arī Eslingā pie Nekāras vairs nav rezerves trolejbusu. Ja kāds no deviņiem trolejbusiem dažādu iemeslu dēļ neizbrauc uz līnijas, to aizstāj ar autobusu.

[[Leipciga]]s sabiedriskā transporta uzņēmums patlaban pārbauda nepieciešamību atjaunot trolejbusu satiksmi, tas tiek darīts, jo strauji pieaug degvielas cenas. Tiek izskatīta divu noslogotu autobusu līniju (nr. 60 un nr. 70) iespējamā pārvēršana par trolejbusu līnijām, pirms tam attiecīgās ielas aprīkojot ar kontakttīklu. Ja plāni tiks realizēti, tad 2012. gadā kā pirmā autobusu līnija ar kontakttīklu varētu tikt aprīkota autobusu līnija nr. 60.

2007. gadā Tībingas oberbirģermeistars Boriss Palmers izteicās, ka Tībingā būtu jāievieš trolejbusu satiksme, tomēr līdz šim tas vēl nav izdarīts. Lai gan 2007. gada septembrī Tībingā, [[Bādene-Virtemberga|Bādenes-Virtembergas]] enerģētikas dienu laikā testēja hibrīdbusu.

Kopš 2009. gada pavasara arī [[Kotbusa|Kotbusā]] tiek diskutēts par trolejbusu satiksmes ieviešanu, kas atslogotu tramvaju satiksmi.

Saistībā ar Vāciju ir divi interesanti fakti, pirmais no tiem, ka Eslingā pie Nekāras uz Fogelzangas tilta betona mastus, trolejbusa kontakttīkla izbūvei nevarēja uzstādīt, jo tilts bija pārāk šaurs. Balstus uzstādīja, paralēli tiltam, ūdenī, to augstums ir 98 metri. Tas ir pasaules rekords trolejbusu kontakttīkla mastu augstumam. Vēl viens interesants fakts, ka Kaizerslauternā brīvdienās un svētku dienās trolejbusu satiksme tiek aizstāta ar autobusu satiksmi.

<gallery perrow=6>
Attēls:Solingen Van Hool AG 300 T.jpg|Trolejbuss Zolingenē
Attēls:Wuppertal-090619-8501-Vohwinkel.jpg|Trolejbuss Vupertālē-Fovinkelā, zem Vupertāles Švēbebāņa
Attēls:Eberswalde 011.jpg|Trolejbuss Ēbersvaldē
Attēls:Eberswalde-obus-skoda.jpg|Vecs *Škoda 9Tr* tipa trolejbuss Ēbersvaldē
Attēls:Obus SVE 2181.jpg|Eslingas pie Nekāras trolejbuss Štutgartē-Obertīrkaimā
</gallery>

=== Zviedrija ===
[[Zviedrija|Zviedrijā]] trolejbusi kursē tikai Landskronā, tur eksistē tikai viena trolejbusu līnija, kura savieno Landskronas dzelzceļa staciju ar piepilsētu. Trolejbusu satiksmi Landskronā atklāja 2003. gada 27. septembrī un Landskronā pavisam kursē 3 trolejbusi. Tā ir viena no pasaulē mazākajām trolejbusu satiksmes sistēmām.

40 gadus agrāk trolejbusi kursēja arī [[Stokholma|Stokholmā]] (toreiz Stokholmā pavisam bija 12 trolejbusu līnijas) un [[Gēteborga|Gēteborgā]]. Trolejbusu satiksme Stokholmā eksistēja no 1941. līdz 1964. gadam, bet Gēteborgā — no 1940. līdz 1964. gadam.

== Trolejbusu satiksme Āzijā ==
=== Afganistāna ===
Šobrīd nekur [[Afganistāna|Afganistānā]] neeksistē trolejbusu satiksmes. Laikā no 1979. gada februāra līdz 1993. gadam galvaspilsētā [[Kabula|Kabulā]] kursēja trolejbusi. Trolejbusu satiksme Kabulā tika slēgta kara izraisīto postījumu dēļ. Bija plānots 2003. gadā atjaunot trolejbusu satiksmi, bet tas nav izdarīts vēl līdz šodienai.

=== Armēnija ===
[[Armēnija|Armēnijā]] trolejbusu satiksme pastāv tikai galvaspilsētā [[Erevāna|Erevānā]]. Trolejbusu satiksmi Erevānā atklāja 1949. gada 16. augustā. Trolejbusu satiksmi nodrošina uzņēmums *Yergortrans*, tas apkalpo visas piecas Erevānas trolejbusu līnijas. Erevānā pārsvarā kursē [[Škoda 14Tr]] tipa trolejbusi, tāpat kursē arī daži Krievijā ražoti VZTM-5280, kā arī no [[Francija]]s pilsētas [[Liona]]s saņemtie trolejbusi. Agrāk 20 trolejbusu līnijās kopā brauca aptuveni 300 trolejbusu.

Vēl laikā no 1962. līdz 2005. gadam trolejbusi kursēja Gjumri (*Gjumri*) pilsētā.

=== Azerbaidžāna ===
[[Azerbaidžāna|Azerbaidžānā]] vairs neeksistē neviena trolejbusu satiksmes sistēma. Trolejbusu satiksme Azerbaidžānā tika likvidēta laikā no 2004. līdz 2006. gadam. Arī galvaspilsētā [[Baku]] trolejbusu satiksme tika likvidēta, tā pastāvēja no 1941. līdz 2006. gadam.

=== Filipīnas ===
[[Filipīnas|Filipinās]] tikai vienā pilsētā - galvaspilsētā [[Manila|Manilā]] - ir bijusi trolejbusu satiksme. Trolejbusu satiksme Manilā pastāvēja no 1929. gada februāra līdz 1941. gada decembrim.

=== Gruzija ===
[[Attēls:Trådbuss Tbilisi.jpg|thumb|right|Trolejbusi [[Tbilisi]] vairs nebrauc]]
[[Gruzija|Gruzijā]], pēc būtības, vairs nevienā pilsētā nav trolejbusu satiksmes, trolejbusu satiksme ir tikai [[Suhumi]], bet tā atrodas starptautiski neatzītajā [[Abhāzija]]s republikā. Trolejbusu satiksme Suhumi pilsētā tika atklāta 1968. gada 3. janvārī. Suhumi eksistē tikai divas trolejbusu līnijas. Laikā no 1990. gada līdz 2010. gada martam visās pārējās 11 Gruzijas pilsētās trolejbusu satiksme tika likvidēta. Bet Suhumi tā tika saglabāta, jo Krievija Suhumi sniedza savu palīdzību, kas ļāva saglabāt trolejbusu satiksmi.

1976. gadā Suhumi bija 5 trolejbusu līnijas ar kopējo garumu 42,8 kilometri. No 1992. gada augusta līdz 1994. gada aprīlim pilsoņu karā radīto bojājumu dēļ trolejbusu satiksme tika slēgta.

Šobrīd Suhumi ir 12 trolejbusi (7 [[Škoda 14Tr]] un 5 ZiU-9 tipa trolejbusi). Savukārt, 1976. gadā pavisam kopā bija 49 trolejbusi.

Laikā no 1937. līdz 2006. gadam trolejbusu satiksme bija arī Gruzijas galvaspilsētā [[Tbilisi]].

=== Indija ===
[[Indija|Indijā]] šobrīd vairs nevienā pilsētā nekursē trolejbusi. Laikā no 1935. līdz 1962. gadam trolejbusi kursēja [[Deli]]. Savukārt, [[Mumbaja|Mumbajā]] trolejbusu satiksme eksistēja laikā no 1962. gada 11. jūnija līdz 1971. gada 24. martam.

=== Irāna ===
[[Irāna|Irānā]] trolejbusi kursē tikai tās galvaspilsētā [[Teherāna|Teherānā]]. Trolejbusu satiksmi Teherānā atklāja 1992. gada 14. septembrī. Teherānā ir 5 trolejbusu līnijas.

13,9 kilometrus garā Teherānas trolejbusu satiksmes sistēma sastāv no diviem galvenajiem posmiem.

Pa Teherānas ielām brauc 65 [[Škoda 15Tr]] tipa trolejbusi (tos 1991. un 1992. gadā saņēma no [[Čehoslovākija]]s). Vēl pa Teherānas ielām brauc pašu irāņu būvēts trolejbusa prototipa modelis, balstīts uz trolejbusa Volvo B10M bāzes.

=== Japāna ===
[[Attēls:Kanden Tunnel Torolley Bus, Nagano Japan.jpg|thumb|Kandenas "tuneļa trolejbuss"]]
[[Japāna|Japānā]] eksistē divas trolejbusu līnijas, tās ir ļoti iecienītas tūristu vidū. Abu trolejbusu līniju maršruti ved pa tuneļiem. Trolejbusu līnijas atrodas [[Tojamas prefektūra|Tojamas prefektūrā]] un pasažieri tajās tiek pārvadāti no aprīļa līdz novembrim. Japānā trolejbusi brauc pa ceļa kreiso pusi.

Viena no šīm divam trolejbusu līnijām ir Tatejamas (*Tateyama*) "tuneļa trolejbuss". Tā ir 3,7 kilometrus gara trolejbusu līnija, kura tika atklāta 1971. gadā, bet tikai 1996. gadā tajā sāka braukt trolejbusi. Tā savieno Daikambo (*Daikambō*) ar Murodo (*Murodō*), pārvadātājuzņēmuma centrālā mītne atrodas Tatejamas Kurobē Kanko (*Tateyama Kurobe Kankō*).

Otra trolejbusu līnija ir Kandenas "tuneļa trolejbuss", tā tika ierīkota Kurobes hidroelektrostacijas būvniecības dēļ. Līnija ir  gara un kopš 1964. gada tā savieno Ogisavu (*Ōgisawa*) ar Kurobi-Talsperi (*Kurobe-Talsperre*). Līniju ar elektroenerģiju apgādā Kandenas elektroapgādes uzņēmums *Kansai Denryoku*.

Agrāk arī citās Japānas pilsētās bija trolejbusu satiksme, piemēram, galvapilsētā [[Tokija|Tokijā]] (1952-1968), [[Kioto]] (1932-1969), [[Osaka|Osakā]] (1953-1970) un citās pilsētās.

=== Kazahstāna ===
[[Attēls:E8606-Almaty-trolley-bus.jpg|thumb|left|Trolejbuss bijušajā [[Kazahstāna]]s galvaspilsētā [[Almati]]]]
[[Kazahstāna|Kazahstānā]] trolejbusi kursē četrās pilsētās. Interesanti ir tas, ka trolejbusu satiksme ir izveidota tikai pilsētās, kas atrodas Kazahstānas [[Āzija]]s daļā, kā arī tā, visās šajās pilsētās, ir izveidota Padomju laikā, izņemot [[Atirau]]. Trolejbusi kursē [[Almati]], Aktobē, [[Petropavla|Petropavlā]] un [[Taraza|Tarazā]].

Trolejbusu satiksme ir tikusi likvidēta Atirau (tā eksistēja no 1996. gada līdz 1999. gadam), [[Šimkenta|Šimkentā]] (1965-2003), Kostanajā (*Қостанай*) (1990-2005) un [[Karaghandi]] (1967-2010).

Tāpat trolejbusu satiksme tika likvidēta arī galvaspilsētā [[Astana|Astanā]], tā eksistēja no 1983. gada 18. janvāra līdz 2008. gada 30. septembrim. To likvidēja, jo trolejbusu satiksmi nodrošinošais uzņēmums vairs nespēja samaksāt elektrības rēķinus.

Nav īsti zināms vai Kostanajā (*Қостанай*) tik tiešām 2005. gadā tika likvidēta trolejbusu satiksme. Trolejbusu satiksme Kostanajā (*Қостанай*) tika atklāta 1990. gada 2. janvārī. Tāpat tiek uzskatīts, ka 2005. gada laikā pēc trolejbusu satiksmes likvidācijas vēl dažas reizes trolejbusi ir izbraukuši Šimkentas ielās.

=== Kirgizstāna ===
[[Kirgizstāna|Kirgizstānā]] trolejbusi kursē tikai trīs pilsētās. Tās ir galvaspilsēta [[Biškeka]], Narīna (*Naryn*) un [[Oša (Kirgizstāna)|Oša]]. Trolejbusu satiksmi Narīnā (*Naryn*) atklāja 1994. gada 13. decembrī, bet pārējās pilsētās tā tika atklāta jau Padomju gados. Proti, trolejbusu satiksmi Biškekā atklāja 1951. gada 13. janvārī, bet Ošā - 1977. gada 1. novembrī. Kirgizstānā vēl nevienā pilsētā trolejbusu satiksme nav likvidēta.

=== Ķīna ===
[[Attēls:Beijing trolleybus.jpg|thumb|left|Trolejbusi [[Pekina|Pekinā]]]]
[[Ķīna]], aiz [[Krievija]]s, [[Ukraina]]s un [[Ziemeļkoreja]]s, ir ceturtajā vietā pasaulē pēc pilsētu ar trolejbusu satiksmi skaita, Ķīnā pavisam 20 pilsētās kursē trolejbusi. Ķīnā pārsvarā ir mazas trolejbusu satiksmes sistēmas, izņemot [[Pekina|Pekinā]], [[Guandžou]], [[Šanhaja|Šanhajā]] un [[Uhaņa|Uhaņā]]. Bieži vien trolejbusu satiksmes sistēmas sastāv tikai no vienas trolejbusu līnijas. Ķīnā ir tādas trolejbusu līnijas, kuras ved uz ogļraču ciematiem. Tās nav publiski pieejamas, tās ir paredzētas tikai ogļračiem.

2006. gadā [[Tjaņdziņa|Tjaņdziņā]] atklāja "noteiktās joslas trolejbusu" satiksmi, arī Šanhajā paralēli "klasiskajai trolejbusu satiksmei" kopš 2009. gada pastāv arī "noteiktās joslas trolejbusu" satiksme.

Neskatoties uz lielo trolejbusu satiksmes sistēmu izplatību, trolejbusu satiksme Ķīnā kopš 1996. gada samzinās. [[1990. gadi|1990. gados]] trolejbusu satiksme tika likvidēta 6 pilsētās, bet no 2000. līdz 2009. gadam - jau 10 pilsētās. Arī [[Siaņa|Siaņā]] trolejbusu satiksme, metro izbūves dēļ, ir likvidēta, bet tiek plānots 2012. gadā to atjaunot. Tiek uzskatīts, ka arī Nankinā (Nanning) trolejbusu satiksme ir likvidēta, bet to vēl nav izdevies noskaidrot. Trolejbusu satiksme Nankinā (Nanning) tika atklāta 1994. gadā.

=== Malaizija ===
[[Malaizija|Malaizijā]] tikai vienā pilsētā - Džordžtaunā - ir bijusi trolejbusu satiksme. Trolejbusu satiksme Džordžtaunā pastāvēja no 1925. līdz 1961. gadam.

=== Mjanma ===
Mjanmā tikai vienā pilsētā - [[Jangona|Jangonā]] - ir bijusi trolejbusu satiksme. Trolejbusu satiksme Jangonā pastāvēja no 1936. līdz aptuveni 1945. gadam.

=== Mongolija ===
[[Mongolija|Mongolijā]] trolejbusu satiksme eksistē tikai galvaspilsētā [[Ulanbatora|Ulanbatorā]]. Trolejbusu satiksmi Ulanbatorā atklāja 1987. gada 29. oktobrī, šobrīd Ulanbatorā ir 4 trolejbusu līnijas. Pa Ulanbatoras ielām brauc aptuveni 40 ZiU-9 tipa trolejbusi, kurus importēja no [[Padomju Savienība]]s. Kopš 2007. gada tiek saņemti arī jauni trolejbusi no [[Krievija]]s, tāpat 2007. gadā viens *Hyundai* markas autobuss tika pārbūvēts par trolejbusu.

Nevienā citā Mongolijas pilsētā nekad nav bijusi trolejbusu satiksme.

=== Nepāla ===
[[Nepāla|Nepālā]] vairs nevienā pilsētā nekursē trolejbusi. Ķīniešu būvētie trolejbusi laikā no 1975. līdz 2001. gadam kursēja starppilsētu maršrutā [[Katmandu]]-Baktapūra (*Bhaktapur*). 2003. gadā šo trolejbusu līniju atklāja vēlreiz, bija pat plāns par tās pagarināšanu, bet tā arī tas netika realizēts. Nedaudz vēlāk šo trolejbusu līniju vēlreiz likvidēja. 2008. un 2009. gadā atkal tika mēģināts atjaunot šo trolejbusu līniju, bet diemžēl nesekmīgi.

=== Saūda Arābija ===
[[Saūda Arābija|Saūda Arābijā]] vēl līdz šim nav bijusi trolejbusu satiksme, bet tiek plānots izveidot trolejbusu satiksmi Saūda Arābijas galvaspilsētā [[Rijāda|Rijādā]].

=== Singapūra ===
[[Singapūra]]s pilsētvalstī laikā no 1926. gada 14. augusta līdz 1962. gada 15. decembrim ir bijusi trolejbusu satiksme.

=== Šrilanka ===
[[Šrilanka|Šrilankā]] tikai vienā pilsētā - bijušajā galvaspilsētā [[Kolombo]] - ir bijusi trolejbusu satiksme. Trolejbusu satiksme Kolombo pastāvēja no 1953. gada 22. jūlija līdz 1964. gada 1. decembrim.

=== Tadžikistāna ===
[[Attēls:TrolZa ZiU-682-016 Dushanbe 02.jpg|thumb|Trolejbuss [[Tadžikistāna]]s galvaspilsētā [[Dušanbe|Dušanbē]]]]
[[Tadžikistāna|Tadžikistānā]] trolejbusu satiksme tiek organizēta tikai divās pilsētās - galvaspilsētā [[Dušanbe|Dušanbē]] un otrajā lielākajā pilsētā Čudšandā (*Chudschand*).

Trolejbusu satiksme Čudšandā (*Chudschand*) tika atklāta 1970. gada 3. novembrī. Savukārt, 2008. gada maijā trolejbusu satiksme Čudšandā (*Chudschand*) tika likvidēta, bet 2009. gada augustā Čudšandā (*Chudschand*) no jauna tika atklātas divas trolejbusu līnijas. Tāpat sākot ar 2006. gadu, trolejbusu satiksme Čudšandā (*Chudschand*) ir nestabila, jo bieži ir elektroenerģijas piegādes pārrāvumi.

Dušanbē atrodas visvecākā Tadžikistānas trolejbusu satiksmes sistēma, to atklāja 1955. gada 2. maijā. Vēl līdz šim nevienā Tadžikistānas pilsētā nav likvdēta trolejbusu satiksme.

=== Turcija ===
[[Turcija|Turcijā]] vairs nevienā pilsētā nav trolejbusu satiksmes, bet agrāk trolejbusi kursēja galvaspilsētā [[Ankara|Ankarā]] (1946-1981), [[Stambula|Stambulā]] (1961-1984) un [[Izmira|Izmirā]] (1954-1992).

Trolejbusu satiksmi Stanbula nodrošināja uzņēmums *İstanbul Elektrik Tramvay ve Tünel İşletmeleri Genel Müdürlüğü*. Interesants fakts ir tas, ka Stambulā trolejbusu satiksme bija tikai tās Eiropas daļā.

=== Turkmenistāna ===
[[Turkmenistāna|Turkmenistānā]] trolejbusi kursēja tikai galvaspilsētā [[Ašgabata|Ašgabatā]]. Trolejbusu satiksme Ašgabatā tika atklāta 1964. gada 19. oktobrī. Ašgabatā bija 7 trolejbusu līnijas. Pārsvarā pa Ašgabatas ielām brauca [[Škoda 14Tr]] tipa trolejbusi. Trolejbusu satiksme tika slēgta 2012. gada 1. janvārī. Slēgšanas brīdī bija 1 trolejbusa līnija. Trolejbusa satiksme tika slēgta dēļ Ašgabatas pārbūves darbiem, un novecojušas elektrostacijas dēļ.

Nevienā citā Turkmenistānas pilsētā nekad nav bijusi trolejbusu satiksme.

=== Uzbekistāna ===
[[Uzbekistāna|Uzbekistānā]] trolejbusu satiksme eksistē tikai [[Urgenča|Urgenčā]], kā arī atsevišķa trolejbusu līnija savieno to ar netālo pilsētu [[Hiva|Hivu]]. Trolejbusu satiksme Urgenčā tika atklāta 1997. gada 20. oktobrī.

Daudzās Uzbekistānas pilsētās trolejbusu satiksme ir likvidēta. Kā pēdējās pilsētas, kurās tika likvidēta trolejbusu satiksme, ir minamas [[Namangana]], [[Taškenta]], [[Džizaha]] un citas. Interesanti ir tas, ka [[Olmalika|Olmalikā]] trolejbusu satiksme tika likvidēta 2009. gada februārī divu nopietnu elektropiegādes incidentu dēļ.

=== Vjetnama ===
[[Vjetnama|Vjetnamā]] tikai vienā pilsētā - galvaspilsētā [[Hanoja|Hanojā]] - ir bijusi trolejbusu satiksme. Trolejbusu satiksme Hanojā pastāvēja no 1986. gada decembra līdz 1993. gada jūlijam.

=== Ziemeļkoreja ===
[[Attēls:In front of Pyongyang Station DPRK.jpg|thumb|Trolejbuss [[Phenjana|Phenjanā]]]]
Par trolejbusu satiksmi [[Ziemeļkoreja|Ziemeļkorejā]] ir maz zināms citviet pasaulē, vienīgi tas, ka Ziemeļkorejā trolejbusi kursē 22 pilsētās. Vecākā un lielākā trolejbusu satiksmes sistēma atrodas galvaspilsētā [[Phenjana|Phenjanā]], to atklāja 1962. gada aprīlī. Phenjanā ir 10 trolejbusu līnijas. Kopš 1983. gada ir izveidota trolejbusu līnija, kas savieno Phenjanu ar Pjongsongu (*Pyongsong*). Otra lielāka trolejbusu satiksmes sistēma ir Čonginā (*Ch'ŏngjin*), tur ir 4 līnijas. Pārējās pilsētās ir tikai viena, divas vai trīs trolejbusu līnijas un pārsvarā tajās tiek pārvadāti rūpnīcu strādnieki.

Jaunākā trolejbusu satiksmes līnija ir 6 km garā starppilsētu trolejbusu līnija no Onsongas (*Onsong*) līdz Vangjāenai (*Wangjaesan*). To atklāja 1996. gadā. Vēl divas starppilsētu trolejbusu līnijas savieno Kimkolu (*Kimkol*) ar Markinu (*Markyn*) un Čognionu (*Chognyon*), kā arī Sīnuiju (*Sinŭiju*) ar Ragvonu (*Ragwŏn*). Izņemot trolejbusu satiksmi Kāesongā (*Kaesŏng*), nevienā citā Ziemeļkorejas pilsētā trolejbusu satiksme nav tikusi likvidēta. Vai visās šajās pilsētās vēl joprojām brauc trolejbusi nav izdevies noskaidrot, ņemot vērā Ziemeļkorejas valsts iekārtu. Turpretī [[Dienvidkoreja|Dienvidkorejā]] nekad nav braukuši trolejbusi.

== Trolejbusu satiksme Āfrikā ==
=== Alžīrija ===
[[Alžīrija|Alžīrijā]] vairs nevienā pilsētā nav trolejbusu satiksmes. Bet agrāk trolejbusu satiksme eksistēja šādās pilsētās: galvaspilsētā [[Alžīra|Alžīrā]] (1934-1974), [[Konstantina|Konstantinā]] (1921-1963) un [[Orāna|Orānā]] (1939-1969).

=== Dienvidāfrikas republika ===
[[Dienvidāfrika|Dienvidāfrikā]] vairs nevienā pilsētā nav trolejbusu satiksmes. Bet agrāk trolejbusi kursēja šādās pilsētās: [[Blumfonteina|Blumfonteinā]], Boksburgā (Boksburg), [[Durbana|Durbanā]], Greiamstaunā (Germiston), [[Johannesburga|Johannesburgā]], [[Keiptauna|Keiptaunā]] un [[Pretorija|Pretorijā]].

=== Etiopija ===
[[Etiopija|Etiopijā]] vēl līdz šim nevienā pilsētā nav bijusi trolejbusu satiksme. Tiek plānots galvaspilsētā [[Adisabeba|Adisabebā]] atklāt trolejbusu satiksmi. Pa Adisabebas ielām varētu braukt Krievijā ražoti trolejbusi, jo sadrabībā ar Krieviju Etiopijas galvaspilsētā Adisabebā tiek būvēta trolejbusu līnija.

=== Ēģipte ===
[[Ēģipte|Ēģiptē]] tikai vienā pilsētā - galvaspilsētā [[Kaira|Kairā]] - ir bijusi trolejbusu satiksme. Trolejbusu satiksme Kairā pastāvēja no 1950. līdz 1981. gadam.

=== Maroka ===
[[Maroka|Marokā]] trolejbusu satiksme ir bijusi tikai divās pilsētās - [[Kasablanka]] (1932-1972) un Tetauna (Tétouan) (1950-1975). Vēl eksistēja starppilsētu trolejbusu līnija Tetauna (Tétouan) - Martila.

=== Tunisija ===
[[Tunisija|Tunisijā]] tikai vienā pilsētā - galvaspilsētā [[Tunisa|Tunisā]] - ir bijusi trolejbusu satiksme. Trolejbusu satiksme Tunisā pastāvēja no 1945. līdz 1970. gadam.

== Trolejbusu satiksme Okeānijā ==
=== Austrālija ===
[[Austrālija|Austrālijā]] nevienā pilsētā vairs nav trolejbusu satiksmes, bet trolejbusi ir tikuši izstādīti dažādos Austrālijas muzejos, piemēram, [[Brisbena]]s tramvaju muzejā, [[Sidneja]]s tramvaju muzejā, [[Adelaida]]s elektrotransporta muzejā un citos. Daži no šiem trolejbusiem ir braukšanas kārtībā, bet Austrālijā nav trolejbusiem nepieciešamās infrastruktūras, lai tie varētu braukt.

Trolejbusu satiksme ir bijusi šādās pilsētās: Adelaidē, Brisbenā, [[Hobārta|Hobārtā]], Lančestonā (Launceston) un Sidnejā.

=== Jaunzēlande ===
[[Attēls:WellingtonTrolleybuses.jpg|thumb|Trolejbusi [[Velingtona|Velingtonā]]]]
[[Jaunzēlande|Jaunzēlandē]] trolejbusi kursē tikai tās galvaspilsētā [[Velingtona|Velingtonā]]. Tā ir vienīgā patlaban esošā trolejbusu satiksmes sistēma [[Okeānija|Okeānijā]], to atklāja 1949. gada 20. jūnijā. Trolejbusu satiksme Velingtonā bijua bijusi arī jau iepriekš no 1924. gada 29. septembra līdz 1932. gada maijam. Patlaban Velingtonā ir 9 trolejbusu līnijas un pārvadājumus ar trolejbusiem veic uzņēmums *Go Wellington*.

Velingtonā beidzamajos gados tiek atjaunots trolejbusu parks. Pirmie divi nākotnes trolejbusu prototipi jau sāka braukt 2007. gadā, bet kopš 2009. gada tādu ir jau pavisam 61. Modernie zemās grīdas trolejbusi aizstāja vecos *Volvo* markas trolejbusus. Velingtona ir viena no trīs pilsētām pasaulē, kurā trolejbusi brauc pa kreiso pusi. Jaunajos trolejbusos ir 49 sēdvietas, tie var braukt izmantojot speciālu akumulatoru, kā arī tie tiek ražoti pašā Jaunzēlandē - Ašburtonā (Ashburton). Viens šāds trolejbuss maksā 460 000 Austrālijas dolāru.

Vēl Jaunzēlandē trolejbusi brauca Kraistčērčā (1931-1956), [[Oklenda|Oklendā]] (1938-1980), Ņū Pleimoutā (*New Plymouth*) (1950-1967) un Danīdinā (1950-1982). Danīdina ir vistālāk uz dienvidiem esošā pilsētā, kurā ir bijusi trolejbusu satiksme.

== Trolejbusu satiksme Dienvidamerikā ==
=== Argentīna ===
[[Attēls:Trole Chino - Cordoba.jpg|thumb|Trolejbuss [[Kordova (Argentīna)|Kordovā]]]]
[[Argentīna|Argentīnā]] tikai trīs pilsētās kursē trolejbusi. Tās ir [[Mendosa]] (trolejbusu satiksme pastāv kopš 1958. gada 14. februāra) un [[Rosario]] (kopš 1959. gada 24. maija), kā arī jaunāka trolejbusu satiksmes sistēma [[Kordova (Argentīna)|Kordovā]].

Trolejbusu satiksmi Kordovā atklāja 1989. gada 7. maijā. Savukārt, Argentīnas galvaspilsētā [[Buenosairesa|Buenosairesā]] kopš 1966. gada 30. aprīļa trolejbusi vairs nekursē. Arī La Platā (*La Plata*), Mara del Platā un Sanmigelā de Tukumanā trolejbusu satiksme tika likvidēta 1960. gados.

Baijablankā tika izbūvēts trolejbusu kontakttīkls, bet tur tā arī netika atklāta trolejbusu satiksme. Savukārt, Rosario laikā no 1993. līdz 1994. gadam, trolejbusu satiksme bija likvidēta, jo notika pāriešana uz jaunu transporta uzņēmumu, ka arī tika iepirkti jauni trolejbusi.

=== Brazīlija ===
[[Attēls:4 1691 (7755) - Trólebus Marcopolo Torino GV-Scania-Engesa IGBT - São Paulo - 2008 (02).JPG|thumb|left|Trolejbuss [[Sanpaulu]]]]
[[Brazīlija|Brazīlijā]] vairs tikai divās pilsētās kursē trolejbusi. Tās ir ostas pilsēta Santusa – tajā ir tikai viena īsa trolejbusu līnija – un tuvumā esošā metropole [[Sanpaulu]].

Sanpaulu trolejbusu satiksmi nodrošina divas dažādas kompānijas, viena ir *São Paulo Transportes* (SPT), tā apkalpo 14 trolejbusu līnijas pilsētas teritorijā, bet otra ir *Empresa Metropolitana des Transportes Urbanos* (EMTU), tā apkalpo 6 trolejbusu līnijas priekšpilsētās. Abas atsevišķās trolejbusu satiksmes sistēmas satiekas pie Sao Mateus (*São Mateus*) pārsēšanās termināļa, bet fiziski (ar kontakttīklu) tās savā starpā nav savienotas. Trolejbusu satiksme Sanpaulu tika atklāta 1949. gada 22. aprīlī. Savukārt, ostas pilsētā Santusā trolejbusi kursē kopš 1963. gada 12. augusta.

Trolejbusu satiksme daudzās Brazīlijas pilsētās ir tikusi likvidēta, piemēram, Ribeiranpretu (trolejbusi nebrauc kopš 1999. gada), Ararakvairā (*Araraquara*) (kopš 2000. gada) un Resifi (kopš 2001. gada).

=== Čīle ===
[[Attēls:Valparaíso Pullman trolleybus 715.jpg|thumb|*Pullman-Standards* ražots trolejbuss Valparaiso ielās]]
Trolejbusu satiksme [[Čīle|Čīlē]] tiek organizēta tikai [[Valparaiso]], tā ir otra vecākā sistēma Dienvidamerikā. No 1947. gada novembra līdz 1978. gada novembrim un no 1991. gada decembra līdz 1994. gada jūlijam trolejbusus varēja sastapt arī [[Santjago]] ielās.

Pirmā trolejbusu līnija Valparaiso tika atklāta 1952. gada 31. decembrī. Laika gaitā trolejbuss kā pārvietošanās līdzeklis pilsētnieku vidū kļuva aizvien populārāks, neskatoties uz to, [[1980. gadi|1980. gados]] sistēmai draudēja slēgšana, jo pašvaldība nolēma pārtraukt dotēt pasažieru pārvadājumus. 1987. gadā trolejbusu satiksme nonāca privātās rokās, tika izveidots uzņēmums *Empresa de Transportes Colectivos Eléctricos*.

Mūsdienās pasažieru pārvadājumi tiek veikti vienā līnijā, kuras kopējais garums sasniedz 4,4 km. Satiksmi nodrošina *Trolebuses de Chile S.A.* (līdz 2007. gadam darbojās kā *Empresa de Transportes Colectivos Eléctricos*). Trolejbusu parks sastāv no 23 transporta vienībām, ekspluatācijā galvenokārt atrodas no [[Amerikas Savienotās Valstis|ASV]], [[Ķīna]]s un [[Šveice]]s iepirkti lietoti trolejbusi, vecākie no tiem ražoti 1940. gados.

Par slavenākajiem Valparaiso trolejbusiem uzskata 1946. līdz 1952. gadā ražotos *Pullman-Standards* braucamrīkus, kuri ir vecākie ekspluatācijā esošie pasažierus pārvadājošie trolejbusi pasaulē. 2003. gadā Čīles valdība vēsturiskos transportlīdzekļus pasludināja par nacionālām vērtībām. Pilsētu [[UNESCO Pasaules mantojuma objekts|UNESCO Pasaules mantojuma]] sarakstā lielā mērā iekļāva, pateicoties tās *Pullman-Standards* trolejbusiem.

2007. gada 10. maijā *Trolebuses de Chile S.A.* paziņoja par savu [[Maksātnespēja|maksātnespēju]], mēnesi vēlāk, 15. jūnijā, Čīles valdība, balstoties uz pilsētnieku lūgumiem, nolēma piešķirt uzņēmumam aizdevumu. Pateicoties operatīvai rīcībai, izdevās paglābt Čīles vienīgo trolejbusu satiksmes sistēmu no iespējamas likvidēšanas. Tiek prognozēts, ka trolejbusi Valparaiso ielās varētu kursēt līdz 2013. gadam.

=== Ekvadora ===
[[Attēls:Quito trolleybus 19 at station.jpg|thumb|Trolejbuss Kito]]
Trolejbusu satiksme [[Ekvadora|Ekvadorā]] tiek nodrošināta vienīgi tās galvaspilsētā [[Kito]], tā ir viena no jaunākajām sistēmām Dienvidamerikā. Tās izveidošanas laikā pastāvēja [[Terorakts|terorakta]] draudi, jo [[taksometrs|taksometru]] un [[Autobuss|autobusu]] pārvadātāji nevēlējās pieļaut jaunās elektrotransporta sistēmas darbības uzsākšanu, tāpēc pirmās līnijas izbūves procesa uzraudzīšanā tika iesaistīta [[policija]]. Kito ir viena no nedaudzajām pilsētām, kuras trolejbusu kontakttīklā plūst 750V liels [[Spriegums|strāvas spriegums]], kā arī sabiedriskais transports visu maršrutu var veikt, izmantojot tam paredzētu braukšanas joslu.

Pirmā trolejbusu satiksmes līnija tika atklāta 1995. gada 18. decembrī, tās kopējais garums sasniedza 4,5 km. Mūsdienās pasažieru pārvadājumi tiek veikti 5 maršrutos ar kopējo garumu 18,7 km. Satiksmi nodrošina *Compañía Trolebús Quito S.A.* (agrāk *Unidad Operadora del Sistema Trolebús*), kuras rīcībā atrodas 113 savienotie trolejbusi. 2002. gadā vidēji dienā tika pārvadāti  cilvēku, pasažieru skaits turpina pieaugt, piemēram, 2010. gadā vidēji dienā trolejbusos tika pārvadāti aptuveni  cilvēku.

=== Kolumbija ===
Kolumbijā trolejbusu satiksme tika organizēta [[Bogota|Bogotā]] un [[Medeljina|Medeljinā]]. Galvaspilsētā Bogotā ar trolejbusiiem pasažieri tika pārvadāti no 1948. gada aprīļa līdz 1991. gada augustam. Kā galvenais iemesls sistēmas slēgšanai tiek minēts [[Padomju Savienība|PSRS]] ražoto ZIU un [[Rumānija|Rumānijā]] ražoto DAC trolejbusu augstās ekspluatēsanas izmaksas. Medeljinā troeljbusu satiksme tika nodrošināta no 1929. gada līdz 1951. gadam.

=== Kuba ===
[[Kuba]]s galvaspilsētā [[Havana|Havanā]] 1949. gadā tika apspriesta iecere ieviest trolejbusu satiksmi. Lai noskaidrotu tās efektivitāti, 1949. gada septembrī tika izveidota trolejbusu satiksmes testēšanas līnija, kurā transportlīdzekļi izmantoja [[Tramvajs|tramvaju]] satiksmei paredzēto kontakttīklu. Dažus mēnešus vēlāk izmēģināšanu pārtrauca, tika nolemts neieviest regulārus pasažieru pārvadājumus ar trolejbusiem.

=== Peru ===
[[Peru]] galvaspilsētā [[Lima|Limā]] 1928. gada jūlijā tika atklāta trolejbusu satiksme, dažus gadus vēlāk, 1931. gada jūnijā, pasažieru pārvadājumi tika pārtraukti.

=== Trinidāda un Tobāgo ===
[[Trinidāda un Tobāgo|Trinidādas un Tobāgo]] galvaspilsētā [[Portofspeina|Portofspeinā]] 1941. gada 1. oktobrī tika atklāta trolejbusu satiksme. 1956. gada 31. decembrī pasažieru pārvadājumi tika pārtraukti.

=== Urugvaja ===
[[Urugvaja]]s galvaspilsētā [[Montevideo]] 1951. gada 28. martā tika atklāta trolejbusu satiksme. Pasažieru pārvadājumi tika organizēti līdz 1992. gada 26. janvārim.

=== Venecuēla ===
2006. gada 26. novembrī eksperimentālā kārtā [[Merida (Venecuēla)|Meridā]] tika atklāta trolejbusu satiksme. Sākotnēji trolejbusi izbrauca ielās tikai svētdienās. Oficiālā vienīgās [[Venecuēla]]s trolejbusu satiksmes sistēmas 20. gadsimtā atklāšana notika 2007. gada 18. jūnijā. Trolejbusu satiksmi nodrošina uzņēmums *Trolmérida*. Maršrutu kopgarums sasniedz 10,2&nbsp;km un Meridā kopā brauc 45 trolejbusi.

[[Barkisimeto]] notiek gatavošanās otras trolejbusu satiksmes sitēmas atklāšanai. Trolejbusu satiksmi bija plānots atklāt 2005. gadā, bet to nācās atlikt. Divu trolejbusu maršrutu kopējais garums sasniegšot 30,49 km. 2008. gadā tika piegādāti jau 80 savienotie trolejbusi, kuri ir ražoti *Neoplan* rūpnīcā Vācijā.

Laikā no 1937. līdz aptuveni 1949. gadam [[Karakasa|Karakasā]] eksistēja trolejbusu satiksme un arī Valensijā (Valencia) līdz 1949. gadam kursēja trolejbusi.

== Trolejbusu satiksme Ziemeļamerikā ==
=== ASV ===
Kopš pirmās trolejbusu satiksmes sistēmas atklāšanas [[Amerikas Savienotās Valstis|ASV]] teritorijā 1910. gadā [[Losandželosa|Losandželosā]], vairāk nekā 60 pilsētās ir bijusi trolejbusu satiksme. Bieži trolejbusu satiksmi vienā pilsētā ir nodrošinājušas divas dažādas privātas kompānijas.

Šobrīd ASV trolejbusi kursē tikai 5 pilsētās. Tās ir [[Bostona]] [[Masačūsetsa|Masačūsetsā]], [[Filadelfija]] [[Pensilvānija|Pensilvānijā]], [[Sanfrancisko]] [[Kalifornija|Kalifornijā]], [[Sīetla]] [[Vašingtona (štats)|Vašingtonā]] un [[Deitona]] [[Ohaio (štats)|Ohaio]].

Lielākā trolejbusu satiksmes sistēma atrodas Sanfrancisko. Sanfrancisko ir 17 trolejbusu līnijas un tajās kopā brauc 344 trolejbusi. Sanfrancisko trolejbusu satiksmes sistēma, kā arī [[Atēnas|Atēnu]]-[[Pireja]]s trolejbusu satiksmes sistēmas ir uzskatāmas par lielākajām Rietumu pasaulē.

2008. gada 14. aprīlī arī Filadelfijā, pēc 5 gadu pārtraukuma, no jauna tika atklāta trolejbusu satiksme. To panāca ASV satiksmes ministrija. Pilsēta trolejbusu satiksmi gribēja likvidēt, bet tā kā bija paņemts aizdevums bankā, tad izdevīgāk bija iepirkt jaunus trolejbusus.

Interesants fakts ir tas, ka Bostonā brīvdienās un svētku dienās trolejbusu satiksme tiek aizstāta ar autobusu satiksmi. Daudzos muzejos ir eksponēti dažādu ASV pilsētu trolejbusi, piemēram, [[Ilinoisa]]s dzelzceļa muzejā pavisam ir eksponēti 20 dažādi trolejbusi.

<gallery perrow=6>
Attēls:KingCountyMetro 4191.jpg|Trolejbuss [[Sīetla|Sīetlā]]
Attēls:SEPTA66Route.jpg|Trolejbuss [[Filadelfija|Filadelfijā]]
Attēls:MBTA Silver Line bus 1132.jpg|Trolejbuss [[Bostona|Bostonā]]
Attēls:Dayton Marmon-Herrington trolleybus 515.jpg|Vēsturisks trolejbuss Deitonā
Attēls:San Francisco Muni Flyer Trolley Bus 5208.jpg|Trolejbuss [[Sanfrancisko]]
</gallery>

=== Kanāda ===
[[Attēls:Vancouver trolley2101 050720.jpg|thumb|Trolejbuss [[Vankūvera|Vankūverā]]]]
[[Kanāda|Kanādā]] trolejbusu satiksme darbojas tikai [[Vankūvera|Vankūverā]]. Trolejbusu satiksmi Vankūverā atklāja 1948. gada 16. augustā. Trolejbusu satiksmi nodrošina uzņēmums *Coast Mountain Bus Company*, kas ir meitas uzņēmums transporta uzņēmumam *TransLink''. Vankūverā ir 13 trolejbusu līnijas un kopā tajās brauc 262 trolejbusi, 74 no tiem ir savienotie trolejbusi.

2003. gadā tika noslēgts līgums par 228 jaunu trolejbusu piegādi, no tiem 188 bija divasu standarta trolejbusi un 40 bija savienotie trolejbusi. Līdz 2010. gada ziemas olimpiskajām spēlēm visi vecie trolejbusi tika aizstāti ar jauniem, moderniem trolejbusiem. Pirmie jaunie trolejbusi tika nodoti ekspluatācijā 2005. gada 27. septembrī. Piegādes noslēdzās divus gadus agrāk nekā bija plānots, proti 2008. gadā. Vēl ir iespējams papildus pasūtīt 40 trolejbusus.

Daudzās Kanādas pilsētās trolejbusu satiksme ir likvidēta, tā piemēram, Edmontonā tā tika likvidēta 2009. gada 2. maijā. Vēl trolejbusi laikā no 1951. gada līdz 1992. gada beigām kursēja Hamiltonā, kā arī laikā no 1922. līdz 1927. gadam un laikā no 1947. gada līdz 1992. gadam arī Toronto eksistēja trolejbusu satiksme. Toronto pavisam kursēja aptuveni 150 trolejbusi. Līdz 1993. gada jūlijam Toronto ielās brauca arī 40 no Edmontonas saņemtie trolejbusi, pēcāk tie tika nosūtīti atpakaļ uz Edmontonu.

Pārsvarā visas trolejbusu sistēmas Kanādā tika likvidētas 1960. un 1970. gados, kā pēdējās toreiz tika likvidētas Saskatūnas un Kalgari sistēmas.

Vankūveras tranzīta muzejs ir eksponējis 5 vecos Vankūveras trolejbusus, daži no tiem pat ir braukšanas kārtībā.

### Meksika
Meksikā trolejbusi kursē tikai divās pilsētās. Tās ir galvaspilsēta Mehiko - lielākā trolejbusu satiksmes sistēma valstī - un Gvadalahara.

Trolejbusu satiksmi Mehiko atklāja 1952. gadā, tiek uzskatīts, ka to atklāja aptuveni gadu ātrāk - 1951. gada martā. Pirms tam 1947. un 1948. gadā Mehiko darbojās tikai izmēģinājuma trolejbusu līnija. Šobrīd Mehiko ir 17 trolejbusu līnijas.

Savukārt, trolejbusu satiksmi Gvadalaharā atklāja 1976. gada 15. decembri. Interesanti ir tas, ka līdz 1977. gada janvārim Gvadalaharā trolejbusu satiksmes izmantošana bija ierobezota. Nevienā Meksikas pilsētā trolejbusu satiksme vēl nav tikusi likvidēta.

## Lielākās trolejbusu satiksmes sistēmas
Visvairāk trolejbusu kursē Krievijas galvaspilsētā Maskavā. Tur apmēram 100 trolejbusu līnijās kopā brauc aptuveni 1600 trolejbusi. Trolejbusu maršrutu kopgarums Maskavā ir aptuveni 1300 km (2007. gada dati). Tā ir lielākā trolejbusu satiksmes sistēma Eiropā un pasaulē. Otrajā vietā ierindojas Baltkrievijas galvaspilsēta Minska, tajā 68 līnijās kopā brauc 1050 trolejbusi (2007. gada dati), bet trešajā vietā ierindojas Ķīnas galvaspilsēta Pekina (lielākā trolejbusu satiksmes sistēma Āzijā), tajā 15 līnijās kopā brauc aptuveni 800 trolejbusu (2008. gada dati). Tai seko Krievijas pilsēta Sanktpēterburga (41 līnija, 735 trolejbusi, tā ir trešā lielākā trolejbusu satiksmes sistēma Eiropā, maršrutu kopgarums sasniedz 695 km) (2006./2007. gada dati).

Eiropas Savienības teritorijā pirmajā vietā ierindojas Atēnu-Pirejas trolejbusu satiksmes sistēma Grieķijā, bet otro vietu ieņem Latvijas galvaspilsēta Rīga (20 līnijas, 346 trolejbusi, maršrutu kopgarums sasniedz 169 km). Savukārt, trešajā vietā ierindojas Lietuvas galvaspilsēta Viļņa (20 līnijas, 322 trolejbusi) (2010. gada dati).

Lielākā trolejbusu satiksmes sistēma Amerikā atrodas Meksikas galvaspilsētā Mehiko, tajā 17 trolejbusu līnijās kopā brauc 405 trolejbusi un līniju kopgarums sasniedz 454 kilometrus (2007. gada dati).

Āzijā, aiz Pekinas, otra lielākā trolejbusu satiksmes sistēma atrodas Krievijas pilsētā Novosibirskā, tajā 28 līnijās kopā brauc 338 trolejbusi un līniju kopgarums sasniedz 280 kilometrus (1999. gada dati). Tai seko Ķīnas pilsēta Šanhaja (15 līnijas, 275 trolejbusi) (2008. gada dati).

## Skatīt arī
* Trolejbuss
* Trolejbusu satiksme Rīgā

## Piezīmes un atsauces

### Atsauces